Source: https://www.nivos.fi/teravapiirto-tv
Timestamp: 2018-08-16 04:51:11+00:00

Document:
Teräväpiirto-TV – Tarkempi kuva, kirkkaammat värit
Tarkempi kuva, kirkkaammat värit
HDTV (High Definition Television) eli teräväpiirtotelevisio mahdollistaa huomattavasti tarkemman kuvanlaadun normaali TV-lähetyksiin verrattuna. HD-lähetyksen resoluutio on parhaimmillaan lähes viisi kertaa suurempi kuin tavallisen digi-TV-lähetyksen. Eron huomaat erityisesti katsoessasi elokuvia tai urheilulähetyksiä.
Mitä tarvitset HD-lähetysten katseluun?
Parhaimman hyödyn HD-lähetyksistä saat, jos omistat suuren näytön, esim. taulutelevision. HD Ready- tai Full HD -merkintä kertoo television yhteensopivuudesta HD-lähetysten kanssa. Tarvitset lisäksi HD-digisovittimen, joka käy myös tavallisten digi-TV-lähetysten katseluun. Et näin ollen tarvitse kahta digiboksia. Myös ohjelman tuotannon ja lähetyksen täytyy olla teräväpiirtotekniikalla toteutettu, kuten nykyisin jo laajalti onkin.
Kuinka saat HD-kanavat käyttöösi?
Teräväpiirtolähetyksen vastaanottamiseen tarvitset Cable Ready HD -vaatimuksen täyttävän HD-digiboksin sekä teräväpiirtonäytön. Teräväpiirtonäytön tunnistat helpoiten Full HD - tai HD Ready -merkinnästä. Mikäli oma laitteesi löytyy edellä mainitulta listalta ja haluat käyttää sitä HD-kanavien katseluun, sinun tulee toimittaa Nettituellemme laitteen sarjanumero, sekä tarvittaessa myös laitteen ostokuitti. Jos taas haluat käyttää erillistä Cable Ready HD -hyväksyttyä HD-digiboksia, sinun tulee toimittaa Nettituelle digiboksinlinkitysnumero (Chip ID/Pairing ID/Linkitysnumero)
Suomen kaapeliverkoissa otettiin keväällä 2009 käyttöön HD-kanavien korttilinkitys, jonka jälkeen maksulliset HD-kanavat näkyvät vain Cable Ready HD -vaatimukset täyttävissä laitteissa. Samalla laitteella voit katsoa myös tavallisia tv-lähetyksiä.
Myös nykyisillä HD-virittimillä varustetuilla televisioilla on mahdollisuus tulevaisuudessa katsoa maksullisia, linkitystä vaativia HD-kanavia. Television tulee tällöin saada Cable Ready HD -hyväksyntä. Lisäksi katseluun on hankittava uusi linkitystä tukeva CA-moduuli.
Laitetestauksella ja Cable Ready HD -merkinnällä varmistetaan sekä laitteiden toimivuus että ohjelmayhtiöiden edellyttämä HD-sisällön suojaus. Cable Ready HD -testauksesta löytyy lisätietoa FiComin sivuilta www.ficom.fi.
Tarjolla olevat kanavapaketit

References: HD 
 HD 
 HD 
 HD 
 HD 
 HD 
 HD 
 HD 
 HD 
 HD